28 
PIÈCES A L’APPUI. 
Des Liégois tant seulement, 
Qui furent tous d’assentement 
D’alleir tantoist abattre Bearen, 
Sens rins leissier , arbre ne ren , 
De la forterèehe grosse et grande , 
Et sens faire nulle grant demande. 
La veissiez Meuse passeir 
Et le dymengne , à soppeir, 
Le XX° jour en mois de may 
Quant ly rosingnol main son glay. 
Adonc leur chairs et leur cheroy 
Là fissent très-grant aroy 
A Beauren et tout atour, 
Et furent, le lundy à jour, 
Les Liégois révoiihiés matin. 
N’y oit romain , tieson ne latin, 
Qui ne métissent très-bon cuer 
De bien enployer leur labeur 
De Beauren à ruenne mettre. 
Là veisyés chascun les mains mettre 
A le destruire. Et l’abatirent 
Et toute la viihe ardirent. 
Et don revinrent à Dynan 
Tous ensemble par bon convenan. 
Là mynont-y solas et joie ; 
Et puis cascun envalat sa voie ; 
L’un l’autre à Dieu commanda; 
Et monsengnour les commanda, 
Qu’adès fussent entr’eaux d’acort 
Et qu’ilh n’awissent pont de deseorcl, 
Et mult fort les remerchiat 
Des biens qu’en eaux troveit ilh at 
D’obéissanche et de pièche. 
Là veissiés mult grant lièche. 
Dns en fut hours de la citeit 
V samaynes , che est vériteit. 
XVII jour d’avrilh en alloient 
Et le XXI11I de may revinrent. 
Or , prions à Dieu de gloire 
Qu’agréable soit la dit victoire , 
Et à salut de monsenour, 
De ses subges grans et menour, 
A l’honeur, paix et tranquillité 
De pays et prospérité, 
Por que nous puissions liement 
Et de bon cœur, dévotement, 
Nos Créateur en gré servy, 
Affin qu i nos doinst parady. 
Amen. Chi est fines mon dy 
Par Johan de Stavlo escry. 
Or , je vos veul chi pronunchier, 
Mains que je y puis bin adierchier, 
Les noms de tos les malfaiteurs, 
Qui ont solfier peine et doleurs 
Por tous les mails qui ilh ont fait 
Et sour les Liégois forfait. 
Nulle en oblie n’en melteray, 
Le capitaine premier nomray, 
Chest Floridas qui pau de bien 
At fait ; enssi fist Smalkin ; 
Johan l’alman, le bollengier ; 
Huwar Quaré, le bombardier ; 
Johan Némy ; Guyot Savaige; 
Johan Ongneur, le malsaige; 
Johan Polen de parfon ba; 
Johan d’Aras qui fist ma, 
Et Johan Tonon de Bourgogne , 
Et après Piron de Champangne, 
Wilhamme l’engle et Jake de Bourge , 
Berthole Gore, Pawillon roige; 
Et si estoit Johan le Keu 
Qui jowoit toudis de fau jeu ; 
Johan de Messe fist mal se songne , 
Ossi fist Symonet de Longne, 
Rolan de Dordrach, Johan Badewiney , 
Henry Barmele, une fau varley ; 
Sains Nicholay ; Renar de Boisicr ; 
Wilhemme Walï estoit derier 
Johan de Meire, Petre l’alman , 
Petre le molnyer et maistre Johan , 
Le gran Wilkin , Wilhemme Roncheaux, 
Tous affulleis de mal piaux, 
Et puis y estoit le plus apier 
Leur cappellain messir Robier. 
(Extrait ries Chroniques de Jehan D’Oultremeuse, tom, 3, p. 115 verso—117 recto.) 
